joelniklaus/EU_Wikipedias huggingface dataset:
Challenge Cup

Challenge Cup oli Yhdysvalloissa helmikuussa 1979 pelattu kolmen jääkiekko-ottelun sarja NHL:n tähdistöjoukkueen ja Neuvostoliiton maajoukkueen välillä. Sarja korvasi NHL:n tuonkertaisen keskinäisen tähdistöottelun.

Cup pelattiin 8., 10. ja 11. helmikuuta New Yorkin Madison Square Gardenissa. Neuvostoliitto voitti otteluvoitoin 2–1 ja maaliero oli sen hyväksi 13–8. Etenkin kolmas ja viimeinen ottelu oli Pohjois-Amerikassa pelaavien ammattilaisten kannalta suorastaan nöyryyttävä vierasjoukkueen voittaessa 6–0. Maalivahtilupaus Vladimir Myškin Neuvostoliiton maalissa piti nollan.

Yhdeksi selitykseksi tarjottiin tiukkaa ottelutahtia: kolme peliä neljässä päivässä. Se suosi fyysisesti ylivertaista neuvostojoukkuetta. NHL:n tähdistöjoukkue hävisi toiseksi viimeisen erän 0–2 ja viimeisen erän jo 0–4, mitä pidettiin osoituksena ammattilaisten kuntopohjan pettämisestä.

Ottelut

Ensimmäinen ottelu 

 NHL All Stars – Neuvostoliitto 4–2

Toinen ottelu 

 NHL All Stars – Neuvostoliitto  4–5

Kolmas ottelu 

 NHL All Stars – Neuvostoliitto  0–6

Joukkueet

NHL 

 Maalivahdit: Gerry Cheevers, Ken Dryden, Tony Esposito
 Puolustajat: Barry Beck, Guy Lapointe, Robert Picard, Denis Potvin, Larry Robinson, Börje Salming, Serge Savard
 Hyökkääjät: Bill Barber, Mike Bossy, Bobby Clarke, Marcel Dionne, Bob Gainey, Clark Gillies, Ron Greschner, Anders Hedberg, Guy Lafleur, Don Marcotte, Lanny McDonald, Ulf Nilsson, Gilbert Perreault, Steve Shutt, Darryl Sittler, Bryan Trottier

Neuvostoliitto 

 Maalivahdit: Vladimir Myškin, Vladislav Tretjak
 Puolustajat: Sergei Babinov, Zinetula Biljaletdinov, Juri Fjodorov, Irek Gimajev, Vasili Pervuhin, Sergei Starikov, Valeri Vasiljev, Gennadi Tsygankov
 Hyökkääjät: Helmuts Balderis, Aleksandr Golikov, Vladimir Golikov, Valeri Harlamov,  Sergei Kapustin, Vladimir Kovin, Sergei Makarov, Boris Mihailov, Vladimir Petrov, Aleksandr Skvortsov, Viktor Tjumenev, Mihail Varnakov, Viktor Žluktov

Katso myös 

 Summit Series
 Super Series
 Kanada-cup/maailman cup
 NHL Challenge

Jääkiekkokilpailut
Vuoden 1979 jääkiekko
Chicago Bears

Chicago Bears on yhdysvaltalainen NFL:ssä pelaava amerikkalaisen jalkapallon seura. Se pelaa National Football Conferencen pohjoisessa divisioonassa, NFC Northissa. Seuran kotipaikka on Chicagossa, Illinoisin osavaltiossa.

Joukkue perustettiin vuonna 1919 Decaturissa, Illinoisissa. Se muutti Chicagoon vasta vuonna 1921. Vuosina 1971–2001 ja vuodesta 2003 asti joukkue on pelannut kotiottelunsa Chicagon Soldier Fieldissä. Joukkue pelasi kauden 2002 pelit Champaignin Memorial Stadiumissa, sillä Soldier Fieldiä peruskorjattiin ja laajennettiin. 

Chicago Bearsilla on ollut jo kauan kiihkeä ja perinteinen kilpasuhde Green Bay Packersin kanssa, jota vastaan joukkue on pelannut 180 ottelua voittaen niistä 92.

Joukkueen tunnetuin lempinimi on The Monsters of the Midway. Sillä nimellä joukkue tunnettiin erityisesti 1940-luvun alussa ja vuonna 1985, jolloin Bears voitti Super Bowlin. Joukkue oli erityisen tunnettu dominoivasta puolustuksestaan ja voitti vuonna 1985 15 peliä häviten vain yhden runkosarjan aikana. Myös viimeisten vuosien joukkuetta on kutsuttu dominoivaksi juuri puolustuspäässä, jossa myös NFL:n vuoden 2005 paras puolustuspään pelaaja tukimies Brian Urlacher pelaa. Seuran historian muita kuuluisia tukimiehiä ovat muun muassa Mike Singletary sekä Dick Butkus.

Vuonna 1985 Bears voitti valmentajansa Mike Ditkan ja puolustavan linjamiehen William "Jääkaappi" Perryn johdolla tähän mennessä historiansa ainoan Super Bowl-mestaruuden. Bears kukisti loppuottelussa New England Patriotsin 46-10.

National Football League -seurat
Bears
Vuonna 1919 perustetut urheiluseurat
Tiputanssi

Tiputanssi () on kappale ja ryhmätanssi, jossa joukko ihmisiä menee kyykkyyn ja heiluttelee koukistettuja käsiään kuin siipiä. Ilmiö oli muodissa erityisesti 1980-luvulla. Samalla sävelellä mainostettiin Twist-kuminauhaa lastenlaulun muodossa 1977.

Ryhmätanssi
Shinai

[[Tiedosto:Kodachi ja tanchikuto 2.jpg|thumb|200px| Vasemmalla kata-harjoittelussa käytettävä tammipuinen lyhyt harjoittelumiekka kodachi ja oikealla tankendōssa shinain kaltainen lyhyt bambumiekka tanchikutō]]
Shinai () on harjoittelumiekka, jota käytetään pääasiassa kendossa.

Shinai koostuu neljästä bambusäleestä, jotka on saatu halkaisemalla bambu pitkittäin. Nämä on liitetty yhteen nahkasuikaleilla (kärjessä eli saki-gawassa yksi ja kahvassa tsuka-gawassa toinen). Shinaissa on usein metallista tehty  chigiri, joka auttaa oikeassa asettumisessa. Shinaita pitää kasassa myös kärjestä kahvaan jännitetty siima eli tsuru''. Shinaita valmistetaan myös hiilikuidusta.

Katso myös
Kendo
Bokken

Aiheesta muualla
Shinain huolto-ohjeita

Lähitaisteluaseet
Auto Bild Suomi

Auto Bild Suomi on Suomen useimmin ilmestyvä autolehti. Julkaisu pohjautuu Euroopan suurimpaan autolehteen, saksalaiseen Auto Bildiin, mutta se ei kuitenkaan ole saksankielisen lehden suomennettu versio, vaan lehdellä on oma suomalainen toimitus, joka tuottaa Auto Bildin muiden eurooppalaisten versioiden kanssa yhteisen aineiston lisäksi myös Suomen oloihin sopivaa maakohtaista sisältöä. 
Auto Bild Suomi ilmestyy 16 kertaa vuodessa, ja sitä kustantaa Fokus Media. Lehden vastaava päätoimittaja on Jarmo Markkanen, joka on myös saman yhtiön harrasteautolehtien V8-Magazinen ja GTi-Magazinen päätoimittaja.

Auto Bild Suomen levikki vuonna 2013 oli 45 623 (LT 2013). 

Auto Bild Suomi on suomalaisen autoilijan hyötylehti, joka kertoo tuoreimmat autouutiset joka toinen viikko. Auto Bild Suomi kertoo tarjoavansa luotettavaa testitietoa sekä ajankohtaista asiaa, vinkkejä ja neuvoja auton hankintaan ja käyttöön.

Lähteet 

Suomalaiset autolehdet
Patriot Act

Patriot Act eli Uniting and Strengthening America by Providing Appropriate Tools Required to Intercept and Obstruct Terrorism Act of 2001 on Yhdysvaltojen laki, joka säädettiin 45 päivää syyskuun 11. päivän iskujen jälkeen. Se laajensi Yhdysvaltain viranomaisten valtuuksia taistella terrorismia vastaan sekä kotimaassa että ulkomailla. Osa lain määräyksistä tuli pysyvästi voimaan, osa taas täytyy uudistaa tietyin väliajoin, koska huolena oli, että määräykset loukkaavat yksityisyyden suojaa.

Laki hyväksyttiin edustajainhuoneessa äänin 357–66 ja senaatissa äänin 98–1. Senaatissa lain hyväksymistä vastaan äänesti ainoastaan demokraattien Russ Feingold. Lain virallisesta nimestä muodostuu akronyymi USA PATRIOT, mikä saattoi jopa vaikuttaa 342-sivuisen lain läpimenoon selvin lukemin. Yhdysvaltain presidentti George W. Bush allekirjoitti esityksen laiksi 26. lokakuuta 2001.

Toukokuussa 2011 presidentti Barack Obama jatkoi lain voimassaoloaikaa neljällä vuodella, muutamia minuutteja ennen kuin se ehti raueta.
Lain soveltaminen käytäntöön pidetään pääosin salassa. Muutamat senaatin tiedustelukomitean jäsenet ovat varoittaneet että yleisö ei pitäisi hallituksen tulkinnasta ja lain soveltamisesta, jos siitä tiedettäisiin.

Laki antaa viranomaisille luvan saada tietoja kirjastoista lainatuista ja kirjakauppiailta ostetuista kirjoista sekä Internetin käytöstä.

Lähteet

Aiheesta muualla
Yhdysvaltojen hallinnon viralliset lähdeaineistot: 
H.R. 3162, full text 
H.R. 3162, Bill Summary and Status 
H.R. 3162, all information 
H.R. 3162, Vote Summary (House)
H.R. 3162, Vote Summary (Senate)
"The USA PATRIOT Act: Preserving Life and Liberty" by the Department of Justice
Vuoden 2005 uudistus:
H.R. 3199, Bill Summary and Status 
Section-by-section summary  by Senator Patrick Leahy

Yhdysvaltain liittovaltion lainsäädäntö
George W. Bushin presidenttikausi
Lok Nayak Jayaprakashin lentoasema

Lok Nayak Jayaprakashin lentoasema (tai Patnan lentoasema  sijaitsee Patnan kaupungissa Biharin osavaltiossa Intiassa. Lentoaseman ylläpitäjä Airports Authority of India on luokitellut sen rajoitetuksi kansainväliseksi lentoasemaksi.

Lentoaseman kautta kulki noin kolme miljoonaa matkustajaa huhtikuun 2017 ja maaliskuun 2018 välisenä aikana.

Lähteet

Aiheesta muualla
Patna Airport (Airports Authority of India web site) 

Intian lentoasemat
Bihar
Svenska kulturfonden

Svenska kulturfonden (Stiftelsen för utbildning och kultur på svenska i Finland sr) on vuonna 1908 perustettu suomalainen säätiö, jonka tarkoitus on tukea ruotsinkielistä kulttuuria ja koulutusta, ruotsin kieltä sekä suomenruotsalaista toimintaa Suomessa.

Svenska kulturfondenin varainhoidosta vastaa Svenska litteratursällskapet i Finland. Säätiöön kuuluu 480 rahastoa ja se vastaanottaa vuosittain noin 8 000 hakemusta. Vuonna 2021 säätiö jakoi tukia noin 47 miljoonaa euroa. Avustuksista 37,8 % jaettiin taiteelle ja kulttuurille, 23,2 % yleiseen suomenruotsalaiseen toimintaan, 16,1 % koulutukseen ja 12,9 % tieteelle.

Säätiön hallituksen ja valtuuskunnan jäsenet valitsee ruotsalaisen kansanpuolueen puoluehallitus. Säätiön toimitusjohtajana on toiminut vuodesta 2018 Sören Lillkung.

Vuonna 2010 Svenska Kulturfonden perusti 30 miljoonan euron rahaston RKP:n tueksi.

Lähteet

Aiheesta muualla
 Svenska kulturfonden
 

Suomenruotsalaiset kulttuurijärjestöt
Suomalaiset rahastot
Ruotsalainen kansanpuolue
Suomalaiset säätiöt
Suomenruotsalainen kulttuuri
2D-grafiikka

2D-grafiikalla (engl. 2-dimensional) tarkoitetaan kaksiulotteista digitaalista kuvaa tai tekstiä, sekä niiden tuottamiseen tarkoitettua tekniikkaa. 2D-grafiikka sisältää kaksi ulottuvuutta, eli pituuden ja leveyden. Yleisimpiä esimerkkejä 2D-kuvasta ovat tietokoneen kuvaruudulla näkyvä kuva ja paperille tulostettu teksti. Myös 3D-grafiikka joudutaan muuttamaan 2D-kuvaksi, jotta se voidaan esittää kuvaruudulla. Tätä kutsutaan kuvan renderoinniksi. 

2D-grafiikkaa käytetään yleensä perinteisiin julkaisutapoihin liittyvissä tekniikoissa, kuten tulostamisessa ja piirtämisessä, esimerkiksi kartografiassa, typografiassa, teknisessä piirustuksessa ja mainonnassa. Tunnetuimpia sovelluksia 2D-grafiikan kehityksessä ovat olleet muun muassa PostScript ja X Window System.

Katso myös
 3D-grafiikka
 Adobe Flash
 Grafiikka
 Grafiikkaprosessori
 Kuvankäsittely
 Logo (ohjelmointikieli)
 PostScript

Tietokonegrafiikka
Yrkeshögskolan Arcada

Yrkeshögskolan Arcada (31.12.2013 saakka Arcada - Nylands svenska yrkeshögskola) on ruotsinkielinen, noin 2 400 opiskelijan ja 190 työntekijän ammattikorkeakoulu Helsingin Arabianrannassa.

Arcada tarjoaa koulutusta ruotsiksi ja englanniksi: 17 ammattikorkeakoulututkintoa (bachelor/AMK) ja neljä ylempää ammattikorkeakoulututkintoa (master/YAMK). Arcadan koulutusaloihin kuuluvat liiketalous, liikunta, media, kulttuuri, tekniikka ja sosiaali- ja terveysala. Koulutustoiminta on jaettu neljään yksikköön. 

Arcada tarjoaa täydennyskoulutusta aikuisopiskelijoille liiketalouden, tekniikan, median, matkailun ja liikunnan alalla sekä sosiaali- ja terveysalalla. 

Arcadan tutkimus- ja kehitystoiminta keskitetty neljään alueeseen: 
 Kulttuuriala
 Toiminnalliset, tarkoituksenmukaiset materiaalit
 Liikealan kehitys ja tiedon analysointi 
 Potilasturvallisuus, terveyden edistäminen ja sosiaalinen osallistuminen

Tausta 
Korkeakoulu perustettiin 1996 kun Helsingfors svenska sjukvårdsinstitut (Sjukis), Svenska handelsläroverket (Lilla Hanken), Tekniska läroverket i Helsingfors (Verket) ja Folkhälsans socialläroanstalt yhdistyivät. Arcada sai vakituisen ammattikorkeakoulutoimiluvan 1998. Vuonna 2004 korkeakoulu jätti tilansa Alppilassa, Lauttasaaressa ja Tapiolassa ja siirtyi yhteen toimipisteeseen Helsingin Arabianrantaan.

Arcadan kampus 
Marraskuussa 2004 Majstrandenin (alue Helsingin Arabianrannassa) rakennustyöt aloitettiin, tavoitteena luoda uusi kampuskortteli Ammattikorkeakoulu Arcadan ja Ammatti-instituutti Prakticumin ympärille sisältäen 227 opiskelija-asuntoa ja koulutustiloja. Ensimmäiset asunnot olivat muuttovalmiita 2006 ja seuraavat asunnot valmistuivat vuoden 2012 lopussa. Tällä hetkellä Arcadan kampuksella on yhteensä lähes 500 opiskelija-asuntoa ja rakenteilla lisää yhdessä urheiluhallin kanssa.

Arcadan opiskelijakunta ASK 
Opiskelijakunta perustettiin 1997 ja on Arcadan opiskelijoiden etujärjestö. Opiskelijakunta työskentelee sekä paikallisella-, että kansallisella tasolla SAMOK (Suomen opiskelijakuntien liitto) -jäsenyyden kautta ja on edustettuna Arcadan eri organisaatioryhmissä. Arcadan opiskelijakunnan ASK:in lisäksi Arcadalla löytyy viisi ainejärjestöä: Commedia, HanSe Sf, HOSK, TLK ja Kult.

Lähteet

Aiheesta muualla
Oppilaitoksen kotisivut
Opiskelijakunta ASK

Ruotsinkieliset ammattikorkeakoulut
Helsingin oppilaitokset
Toukola
Svenska yrkeshögskolan

Svenska yrkeshögskolan (SYH) oli ruotsinkielinen ammattikorkeakoulu, joka tarjosi muun muassa tekniikan (Vaasassa) ja kulttuurin (Uusikaarlepyyssä, Pietarsaaressa) tutkintoja. 

Svenska yrkeshögskolan ja ammattikorkeakoulu Sydväst yhdistyivät 1.8.2008 Yrkeshögskolan Noviaksi, jolloin kummatkin lakkautettiin.

Lähteet 

Lakkautetut ammattikorkeakoulut
Ruotsinkieliset ammattikorkeakoulut
Ahvenanmaan ammattikorkeakoulu

Ahvenanmaan korkeakoulu () on Ahvenanmaalla toimiva pieni ruotsinkielinen korkeakoulu, joka tarjoaa merenkulun, tekniikan alan, hallinnon sekä sosiaali- ja terveysalan tutkintoja. Tutkintolinjoja on seitsemän.

Ahvenanmaan ammattikorkeakoulu on Poliisiammattikorkeakoulun ohella toinen Suomen 24:stä ammattikorkeakoulusta, jotka eivät ole Suomen opetusministeriön hallinnon alaisia. Ensin mainittu toimii Ahvenanmaan maakuntahallinnon alaisuudessa ja jälkimmäinen sisäasiainministeriön.

Ahvenanmaan ammattikorkeakoulun opiskelijakunta on nimeltään Skåhla (Studerandekåren vid Högskolan på Åland).

Lähteet

Maarianhamina
Ruotsinkieliset ammattikorkeakoulut
Åland Post

Åland Post (maaliskuuhun 2016 Posten Åland) on Ahvenanmaan oma postilaitos. Normaalin postinjakelun lisäksi se myös julkaisee itse omat postimerkkinsä.

Posti on ollut itsenäinen vuoden 1993 alusta lähtien. Nykyään se on Ahvenanmaan maakuntahallituksen alainen liikelaitos. Postikonttoreita Ahvenanmaalla on 19 ja pääposti sijaitsee Maarianhaminassa. Työntekijöitä on 280.

Lähteet

Aiheesta muualla

 Ahvenanmaan Postin suomenkieliset kotisivut
 Nya Åland: Posten Åland siktar mot Europa  

Postiyhtiöt
Valtion entiset liikelaitokset
Ahvenanmaalaiset yritykset
Rikos Records

Rikos Records on jyväskyläläinen itsenäinen levy-yhtiö, joka julkaisee lähinnä suomalaista elektronista musiikkia. Rikos Recordsin perustivat vuonna 1999 tuottajat DJ CMOS (Janne Granberg) ja DJ KKP (Heikki Halme). Rikos tunnetaan myös Jyväskylässä järjestämistään klubitapahtumista.

Suuri osa Rikoksen julkaisusta on vinyylilevyjä. Tunnetuimpiin Rikokselle levyttäneisiin artisteihin kuuluvat Itäväylä, Tero, Dr. Robotnik sekä Puola.

Julkaisut

Singlet (7") 

 rikos005: Lackluster
 rikos007: Laulurastas: Onni & Versio
 rikos008: Polytron: Disco Polytron / Insertion of Diskette
 rikos009: Laulurastas: Aika Hiljasta / Loputon
 rikos00A: Dr. Robotnik: Warnings
 rikos00B: Tero: Bombs Away 
 rikos00C: Alkuperäinen: ‎Maski / 9 Voltin Psyyke
 rikos010: Vapauskysymys: s/t
 rikos013: Laulurastas: Sienet ja LSD
 rikos014: Puppa J & Tasottavat: Motivation / Sick Brain
 rikos015: Roger That

Maxi-singlet/EP:t (12")

 rikos002: The Dr. Robotnik EP
 rikos00D: Ercola: Bonus Level
 rikos00E: Mesak: Sijoitus Tulevaisuuteen
 rikos011: VCS2600

Albumit 

 rikos003: Tero: First Blood
 rikos004: Puola: Invisible Sightseeing
 rikos006: Dr. Robotnik: Death and Destruction
 rikos00F: Tero: Cracker's Revenge
 rikos012: Itäväylä

Muut 

 rikos001: A Beginner's Guide to Rikos (CD-R)

Aiheesta muualla 

 
 Rikos Records julkaisi Itäväylää, Findance.com
 Rikos Records Discogs-sivustolla 

Suomalaiset levy-yhtiöt
Elektroninen musiikki
Tero (muusikko)

Tero Mäyränen (s. 1976) on suomalainen elektronisen musiikin säveltäjä ja esittäjä. Hänet tunnetaan parhaiten taiteilijanimellä Tero, jolla hän on julkaissut useita levyjä käyttäen Commodore 64 -kotitietokonetta syntetisaattorina.

Demomuusikko 

Ennen sooloprojektiaan Mäyränen on ollut osana .jRM-ryhmää ja tuottanut musiikkia ja ohjelmoinut Amiga-tietokoneella ja C64:llä dA JoRMaS -demoryhmälle (nimellä Pekka Pou) sekä Panic-, Dual Crew Shining- ja Orange -demoryhmille (nimellä Deetsay).

Sooloura 

Vuodesta 2000 lähtien Tero on esiintynyt demopartyilla, teknojuhlissa sekä tietotekniikka-alan tapahtumissa – myös Commodore 64:n nostalgia-arvon takia. Rikos Records on julkaissut kaksi Teron albumia sekä yhden EP:n. Näiden lisäksi Tero on uudelleenmiksannut eri muusikoiden kappaleita, esiintynyt eri kokoelmilla ja myös soittanut levyjä nimellä DJ Lupaus.

Huolimatta Commodore 64:n vahvasta maineesta pelikoneena, Teron musiikki muistuttaa enemmän 1990-luvun elektroa acid-vaikutteilla ja se on esimerkiksi pelimusiikkiin verrattuna huomattavan monotonista ja kokeilevaa. Se on myös suunniteltu tanssittavaksi ja hän onkin ollut suosittu live-esiintyjä teknojuhlissa, joita hän on myös .jRM-ryhmän kanssa kiertänyt.

Mäyränen on elektroniikan harrastaja ja keräilee Commodore 64 -tietokoneita, joita hänellä on kymmenen kappaletta.

Julkaisut nimellä Tero

Singlet/EP:t

Albumit

Remixit 

 Paleface: Back to Square One (Tero C64 Remix) (2000)
 Dr. Robotnik: Retro Electro (Retroteroremix) (2000)
 Little Computer People: Little Computer People (Tero's C64 Remix) (2002)

Katso myös 

 MOS 6581

Aiheesta muualla 
 Teron kotisivu
 .jRM 
 dA JoRMaS -musiikkiarkisto 
 Desibeli.net - Cracker's Revenge -albumin arvostelu 
 Kahden markan lankku - Tero Mäyräsen haastattelu Turun Sanomissa 8.11.2005
 Discogs.com - Tero
 pixelACHE2003 - Tero 

Suomalaiset elektronisen musiikin artistit
Demoskenen henkilöt
Vuonna 1976 syntyneet
Elektro
Commodore 64
Elävät henkilöt
Suomalaiset tekno-artistit
Samosata

Samosata oli muinainen kaupunki Turkissa, Eufratin yläjuoksulla. Sofenen kuningas Sames perusti kaupungin joka hallitsi tärkeää Eufratin ylityspaikan. Kaupunkia kutsuttiin nimellä Kommagenen Antiokia kun se oli osa Kommagenea 100-luvulla eaa. Rooman valtakunta valtasi kaupungin vuonna 72. Samosata oli muun muassa Lukianoksen syntymäkaupunki. 

Arkeologiset kohteet Turkissa
Hellenistiset kaupungit Turkissa
Hernesaaren helikopterikenttä

Hernesaaren helikopterikenttä (, ) sijaitsi vuoteen 2020 saakka Helsingin Hernesaaressa, osoitteessa Hernematalankatu 2. Kenttää ylläpiti Helikopterikeskus.

Kaupallinen liikenne 
Helikopteriyhtiö Copterline käytti kenttää Tallinnaan suuntautuviin kaupallisiin lentoihin. Liikennöinti aloitettiin syyskuussa 2011 ja lähtöjä oli päivittäin seitsemän. Käytettävän helikopterin omisti ja huolsi suomalainen Fast Class Oy; lentotoimintaa hoiti virolainen Copterline Oü.

Copterline on käyttänyt kenttää myös aiemmin 2000-luvulla, kunnes vuoden 2005 onnettomuuden johdosta se joutui talousvaikeuksiin ja yhtiö asetettiin konkurssiin 2010. 

Hernesaareen suunniteltiin uutta helikopterikenttää meritäytölle. Kaupunkisuunnittelulautakunta hyväksyi uuden helikopterikentän sisältävän osayleiskaavaluonnoksen joulukuussa 2009. Vuonna 2013 kaupunginhallituksen enemmistö kuitenkin poisti helikopterikentän osayleiskaavasta. Ympäristölupa oli voimassa vuoteen 2020 asti.

Kohteet 
 Linnahallin helikopterikenttä Tallinnassa

Lähteet

Aiheesta muualla 

Jetphotos.net – Helsinki Hernesaari Heliport
Airliners.net – Helsinki Hernesaari Heliport

Suomen lentopaikat
Helsingin liikenne
Länsisatama
Helsingin entiset rakennukset ja rakennelmat
Grand Rapids Griffins

Grand Rapids Griffins on jääkiekkoseura Grand Rapidsissa, Michiganin osavaltiossa Yhdysvalloissa. Seura perustettiin vuonna 1996, ja kaudella 1996–1997 se aloitti pelit IHL-liigassa. Kun IHL lopetti toimintansa kauden 2000–2001 päätteeksi, Griffins liittyi viiden muun seuran ohella AHL-liigaan. Seuran paras saavutus on runkosarjan voitto kausilla 2000–2001 ja 2005–2006.

Grand Grapids Griffins toimii nykyään NHL-seura Detroit Red Wingsin farmijoukkueena, ja sillä on yhteistyösopimus myös ECHL-seura Toledo Stormin ja UHL-seura Muskegon Furyn kanssa. Griffinsin kokoonpanoon kuuluneista pelaajista NHL:ssä ovat parhaiten menestyneet Stanley Cup -mestarit Kevyn Adams, Dmitri Afanasenkov ja Darren Rumble sekä Lady Byng -palkinnon voittanut Pavol Demitra ja tähdistöjoukkueeseen valittu Patrick Lalime.

Grand Rapids Griffins pelaa kotiottelunsa 10 834 paikkaa sisältävällä Van Andel Arenalla. Seuran tunnusvärit ovat punainen, sininen ja kulta, ja sen logossa esiintyy aarnikotka ().

Kokoonpano
(Tilanne 21. lokakuuta 2022)

Joukkueenjohto 
 Päävalmentaja: Ben Simon 
 Apuvalmentaja: Mike Knuble 
 Apuvalmentaja: Todd Krygier 
 Apuvalmentaja: Matt MacDonald 
 Maalivahtivalmentaja: Brian Mahoney-Wilson 
 Videovalmentaja: Justin DeMartino 
 Fysiikkavalmentaja: Marcus Kinney 
 Huoltopäällikkö: Brad Thompson 
 Presidentti: Tim Gortsema 
 Toimitusjohtaja: Shawn Horcoff 

Lähde: EliteProspects

Lähteet

Aiheesta muualla 

 Grand Rapids Griffinsin virallinen sivusto

AHL-seurat
Detroit Red Wings
Vuonna 1996 perustetut urheiluseurat
Juhani Meriläinen

Pentti Juhani Meriläinen (s. 19. joulukuuta 1946 Kajaani) oli Joensuun kaupunginjohtaja vuosina 1995–2010. Vuoden 2009 lopulla tasavallan presidentti myönsi Meriläiselle kaupunkineuvoksen arvonimen.

Koulutukseltaan Meriläinen yhteiskuntatieteiden maisteri ja oikeustieteen kandidaatti. Ennen siirtymistään Joensuun kaupunginjohtajaksi Meriläinen toimi Suolahden kaupunginjohtajana (1978–1981), Äänekosken kaupunginjohtajana (1981–1988) ja Jyväskylän maalaiskunnan kunnanjohtajana (1988–1995). Lisäksi hän on työskennellyt Kesko Oy:n työsuhdeasiainhoitajana, Helsingin sähkölaitoksen koulutuspäällikkönä ja Iisalmen kaupungin elinkeinoasiamiehenä. Vuonna 2006 Meriläiselle myönnettiin kuntaliiton kultainen ansiomerkki.

Meriläisellä on ollut useita yhteiskunnallisia luottamustoimia. Hän toimii muun muassa jäsenenä Kunnallisalan kehittämissäätiön hallituksessa, Pohjois-Karjalan kauppakamarin hallintoneuvostossa ja Joensuun yliopiston hallituksessa. Lisäksi hän on JOSEK Oy:n hallituksen puheenjohtaja. 

Puoluekannaltaan Meriläinen on sosiaalidemokraatti ja sotilasarvoltaan yliluutnantti. Vuonna 1982 hän toimi Mauno Koiviston valitsijamiehenä.

Yksityiselämä
Meriläinen on naimisissa psykologi Anna Meriläisen kanssa ja heillä on kolme lasta.

Meriläinen harrastaa musiikkia, kirjallisuutta, teatteria, hiihtoa, avantouintia, suunnistusta ja penkkiurheilua. Hän on myös näytellyt Joensuun kaupunginteatterin näytelmässä Romeo ja Julia vuonna 2004.

Lähteet

Joensuun kaupunginjohtajat
Äänekosken kunnan- ja kaupunginjohtajat
Jyväskylän maalaiskunnan kunnanjohtajat
Suolahden kauppalan- ja kaupunginjohtajat
 Suomalaiset virkamiehet
Suomalaiset juristit
Vuonna 1946 syntyneet
Elävät henkilöt
PunaMusta Media

PunaMusta Media Oyj (vuoteen 2019 Pohjois-Karjalan Kirjapaino Oyj) on suomalainen mediakonserni, jonka päätoimipaikkana on Joensuu. Yhtiön osake noteerataan Helsingin pörssissä.

Maaliskuussa 2019 yhtiö ilmoitti vaihtavansa nimekseen PunaMusta Media Oyj.

Liiketoiminta 
Konserniin kuuluu Pohjois-Karjalan maakuntalehti Karjalaista kustantava Sanomalehti Karjalainen Oy. PunaMusta Oy on vientiin ja kotimaisiin suurasiakkaisiin keskittyvä kirjapaino, jolla on painot Tampereella, Joensuussa ja Forssassa. PunaMusta PixMill Oy keskittyy suurkuvatulosteisiin.

Paikallislehtiä julkaisevat tytäryhtiöt Pohjois-Karjalan Paikallislehdet Oy ja Karelia Viestintä Oy. Ne julkaisevat Karjalan Heiliä (Joensuu), Lieksan Lehteä, Outokummun Seutua, Parikkalan-Rautjärven Sanomia, Pielisjokiseutua, Pogostan Sanomia ja Ylä-Karjalaa.

Sanomalehti Karjalainen on yksi Väli-Suomen Media Oy:n omistaja (25 prosenttia). Yhtiö julkaisee yhdessä Savon Sanomien, Keskisuomalaisen, Ilkka-Pohjalaisen ja Etelä-Suomen Sanomien kanssa Sunnuntaisuomalaista, ja lehdillä on yhteinen Helsingin toimitus.

PunaMusta Medialla on toimipisteet Joensuussa, Tampereella, Forssassa, Oulussa, Vantaalla ja Tallinnassa. 

PunaMusta Median henkilöstömäärä on noin 650. 

Pääosa yhtiön osakkeista on Laakkosen suvulla henkilökohtaisesti ja Laakkonen-yhtiöiden kautta.

Poliittiset sidonnaisuudet
Yritys tuki vuoden 2012 presidentinvaaleissa kokoomuksen Sauli Niinistön presidenttikampanjaa 10 000 eurolla, keskustan Paavo Väyrysen presidenttikampanjaa 5 000 eurolla ja SDP:n Paavo Lipposen kampanjaa 5 000 eurolla.

Lähteet

Kirjallisuutta
 Jääskeläinen, Aatto: Painoksia Pohjois-Karjalasta. Karjalatar - Karjalainen 1874–1999. Pohjois-Karjalan Kirjapaino Oyj 1899–1999. Joensuu 1999. ISBN 951-96777-1-2.

Aiheesta muualla 
 PunaMusta konserni 
 PunaMusta Media
 PunaMusta PixMill Oy 
 Karjalainen
 Pohjois-Karjalan Kirjapainon osake- ja pörssihistoriaa (porssitieto.fi)

Suomalaiset pörssiyhtiöt
Suomalaiset lehtitalot
Joensuu
Christian (Tanskan prinssi)

Prinssi Christian (Christian Valdemar Henri John) (s. 15. lokakuuta 2005 Kööpenhamina, Tanska) on Tanskan kruununprinssi Frederikin ja prinsessa Maryn esikoispoika ja kuningatar Margareeta II:n pojanpoika. Hänellä on 21. huhtikuuta 2007 syntynyt sisar, prinsessa Isabella, 8. tammikuuta 2011 syntyneet veli Vincent ja sisar Josephine. Prinssi Christian on kruununperimysjärjestyksessä toisena isänsä jälkeen. 

Prinssi Christianin kastoi 21. tammikuuta 2006 Christiansborgin palatsin kappelissa piispa Erik Norman Svendsen. Prinssin kummeina toimivat Norjan kruununprinssi Haakon ja kruununprinsessa Mette-Marit, Ruotsin kruununprinsessa Victoria, Christianin setä Tanskan prinssi Joachim, prinssi Frederikin serkku Kreikan prinssi Pavlos, prinsessa Maryn vanhin sisko Jane Stephens sekä pariskunnan kaksi ystävää, Jeppe Handwerk ja Hamish Campbell.

Nimi Christian on annettu prinssin isoisoisoisän kuningas Kristian X:n mukaan ja noudattaa Tanskan kuningashuoneen perinnettä nimetä joka toinen hallitsija Fredrikiksi ja joka toinen Kristianiksi. Nimi Valdemar juontuu 1300-luvulla hallinneesta kuningas Valdemar IV Attertagista ja on yleinen Tanskan hovissa toisena nimenä. Henri taas on prinssi Christianin isoisän prinssi Henrikiltä, kuningatar Margareetan puolison mukaan ja John prinssin toisen isoisän, prinsessa Maryn isän John Donaldsonin mukaan. Hallitsijaksi noustessaan prinssi ottanee nimen Christian XI.

Lähteet

Aiheesta muualla 
Prinssi Christianin virallinen sivusto

Prinssit
Tanskan kuninkaalliset
Vuonna 2005 syntyneet
Elävät henkilöt
Rovaniemen taidemuseo

Rovaniemen taidemuseo on vuonna 1986 avattu kunnallinen taidemuseo, joka on myös Lapin maakunnan (paitsi Tornionlaakson ja Meri-Lapin) alueellinen vastuumuseo. Se toimii Rovaniemen keskustassa 1930-luvulla rakennetun postiautovarikon entisissä tiloissa, jotka on peruskorjattu 1980-luvulla. Peruskorjaus on tehty arkkitehti Juhani Pallasmaan suunnitelmien mukaan.

Taidemuseon kokoelman lähtökohtana oli Jenny ja Antti Wihurin rahaston kokoelma, joka käsitti yli 500 teosta suomalaista nykytaidetta 1940-luvun lopulta alkaen. Nykyisin museon kokoelmiin kuuluu yli 3 000 teosta. Museonjohtajana toimii Hilkka Liikkanen.

Museo avattiin rakennuksen peruskorjauksen jälkeen yleisölle 17. lokakuuta 1986. Toukokuussa 2011 valmistui postiautovarikon loppuosan saneeraus. Taidemuseo sai lisätiloja, ja rakennukseen tulivat tilat myös Lapin kamariorkesterille. Rakennus sai nimen Kulttuuritalo Korundi.

Kokoelmat 
 Jenny ja Antti Wihurin rahaston kokoelma
 Rovaniemen kaupungin kokoelma
 Sipilän kokoelma
 Suomen kulttuurirahaston kokoelma
 Westerlundin kokoelma
 Kirsi ja Keio Eerikäisen taidesäätiön Reidar Särestöniemi -kokoelma
Lähde

Lähteet

Aiheesta muualla 
 Jenny ja Antti Wihurin rahaston taidekokoelma 

Rovaniemen museot
Suomen alueelliset vastuumuseot
Suomen taidemuseot
Karmela Liebkind

Karmela Liebkind (s. 29. syyskuuta 1949) on suomalainen sosiaalipsykologi ja professori emerita, joka on tehnyt työtä etnisten suhteiden tutkimuksen parissa yli 30 vuotta. Hän on myös opettanut noin 20 vuotta yliopistotasolla.

Ura
Hän on tehnyt tieteellisen työnsä paljolti Helsingin yliopiston sosiaalipsykologian laitoksella, jonka assistenttina ja tutkimusapulaisena hän aloitti vuonna 1973. Vuonna 1986 hänet nimitettiin Helsingin yliopiston sosiaalipsykologian laitoksen dosentiksi. Myöhemmin Liebkind hän on toiminut tutkijana, akatemiatutkijana ja yliassistenttina sekä vuodesta 1993 vuoteen 2017 professorina.

Karmela Liebkind osallistuu hyviä etnisiä suhteita edistävään työhön myös käytännössä. Vuosina 1994–2000 Liebkind toimi Suomen edustajana ECRI:ssä (Council of Europe Expert Commission against Racism and Intolerance). Vuodesta 2004 hän on ollut Suomen valtioneuvoston nimittämän syrjintälautakunnan varajäsen.

Liebkind on Suomen Tiedeseuran jäsen.

Huomionosoituksia

Vuonna 2001 Liebkind sai Helsingin yliopiston Maikki Friberg -tasa-arvopalkinnon. Palkinto annettiin hänen Helsingin yliopistossa tekemästään työstä tasa-arvon, monikulttuurisuuden ja suvaitsevaisuuden edistämiseksi.

Vuonna 2006 hän sai Etnisten suhteiden ja kansainvälisen muuttoliikkeen tutkimuksen seuran (ETMU) tunnustuspalkinnon merkittävästä työstä etnisten suhteiden ja kansainvälisen muuttoliikkeen kysymysten parissa.

Teoksia

Lähteet
 III ETMU-tunnustuspalkinto professori Karmela Liebkindille [Tampereen yliopiston tiedote 27.10.2006].

Viitteet

Aiheesta muualla 
 Tuija Parvikko: Suomi muuttuu monien kulttuurien maaksi. Helsingin Sanomat 17.6.2000.

Helsingin yliopiston professorit
Suomen juutalaiset
Vuonna 1949 syntyneet
Elävät henkilöt
Suomalaiset professorit
Koivuhaka (Kokkola)

Koivuhaka () on kaupunginosa Kokkolassa. Alue on rakennettu pääosin 1970-luvulla; Koivuhaassa järjestettiin asuntomessut vuonna 1975. Kaupunginosa sijaitsee Kokkolan keskustasta noin 3 kilometriä länsilounaaseen, ja se edustaa ns. satelliittikaupunkimallia. Vuodenvaihteessa 2016–2017 Koivuhaassa oli 3 457 asukasta.

Koivuhaka on palveluiden osalta varsin omavarainen: kaupunginosan keskustasta löytyy kauppoja, terveyskeskus, kirjasto ja ala-aste. Asuinalueet levittäytyvät keskustan ympärille; alueella on kerros-, rivi- ja omakotitaloja. Asunnoista noin puolet on vuokra-asuntoja.
Koivuhaassa asuu noin 7 000 asukasta, ja se on asukasluvultaan suurin Kokkolan kaupunginosa, joka rakennettiin pääosin 1970-luvulla kaupunkiin muuttavan väestön asuntotarpeen vuoksi. Asukkaiden keski-ikä on 2000-luvulla ollut lähelle 50 vuotta, ja Koivuhaan asukkaista melko harva on ruotsinkielisiä. 
Koivuhaka sijaitsee aiemmalla ns. lahjoitusmaalla, jonka Ruotsin kuningas aiemmin perusti Kokkolan kaupunkia perustaessaan 1600-luvulla kaupungin ympärille vyöhykkeeksi, jolle ei saanut rakentaa. Sittemmin 1900-luvulla Koivuhaassa sijaitsi ykspihlajalaisten maatilojen laidunmaita, kunnes kaupunki 1960-luvulla pakkolunasti alueen itselleen.
Aivan ensimmäisinä vuosina 1970-luvulla Koivuhakaa rakennettaessa siellä asui noin 3 500 asukasta, mutta kaupunginosa kasvoi pian. Koivuhaan tontit ovat suuria verrattuna moniin muihin kaupunginosiin Kokkolassa, alue on vehreä ja maastoltaan tasainen, ja siellä pidettiin asuntomessut 1970-luvulla.
Suurin osa Koivuhaasta on omistusasuntoja, ja 2000-luvulla pääosa Koivuhaan vuokra-asuntokortteleista on myyty omistusasunnoiksi. Koivuhakaan on rakennettu uudet välimatkaa keskustaan lyhentävät autotie (Satamatien liityntätie) ja pyörätie vuonna 2007. Kaupunginosan palvelut ovat monipuoliset lähikirjastosta ja terveyskeskuksesta lähtien.

Koivuhaka tuli vuoden 2009 asuinaluekilpailussa toiseksi parhaaksi suomalaiseksi asuinalueeksi.

Lähteet

Aiheesta muualla
Tietoa Koivuhaasta 

Kokkolan kaupunginosat
Suomen lähiöt
Båtsfjord

Båtsfjord (, ) on kunta Pohjois-Norjassa Finnmarkin läänissä. Pääelinkeinot ovat kalastus ja kalateollisuus.

Nähtävää kunnassa on esimerkiksi paikallinen kirkko vuodelta 1971, jossa on Euroopan suurimpia lasimaalauksia. Kunnan alueella on myös keskiaikaisia raunioita ja kivikauden asutuksen jäänteitä. Luonnosta kiinnostuneet voivat vierailla luonnonsuojelualueella olevalla lintutunturilla, jossa voi nähdä useita eri lintulajeja. 

Båtsfjordin kunta rajoittuu pohjoisessa Jäämereen, idässä Vuoreijaan, etelässä Vesisaareen ja lännessä Berlevågiin.

Tammikuussa 2013 tehdyn väestönlaskennan mukaan Båtsfjordin kunnassa oli 2 162 asukasta.

Lähteet

Aiheesta muualla

 Matkailusivut 

Finnmarkin läänin kunnat
Jari Karjalainen

Jari Karjalainen (s. 25. elokuuta 1968) on suomalainen laulaja sekä ääninäyttelijä, joka on tullut tunnetuksi vuonna 1989 perustetun pop-yhtye Hausmyllyn laulajana ja lauluntekijänä taiteilijanimillä Jason Drome ja myöhemmin Drome.  Vuonna 2004 Karjalainen jätti yhtyeen ja muutti Gran Canarialle.  Aiemmin hän toimi laulajana myös soulahtavaa poprockia soittaneessa Downtown-yhtyeessä.

Karjalainen tunnetaan muun muassa MTV3:n pitkäaikaisena kanavaäänenä ja hän on myös nauhoittanut kaikki Suomen Big Brotherin talossa annetut valmiit kuulutukset. Karjalainen on suosittu mainosääni myös muutamilla muilla kaupallisilla tv-kanavilla. Hän oli myös mukana perustamassaan video- ja äänituotantoa tekevässä yrityksessä Digital Factoryssä vuoteen 2003 saakka. Lokakuussa 2008 Karjalainen avasi Kanarian Playa del Inglésiin monitoimiravintolan nimeltä Mummola ja omistaa edelleen myös vuonna 2010 Playa dél Inglesiin perustetun saunakahvilan Kontulan Helmi. Karjalainen toimi myös yrittäjänä ja ohjelmavastaavana Espanjan Fuengirolassa Iskelmä Baarissa vuosina 2014-2016. Vuoden 2017 alussa hän muutti takaisin Suomeen ja asuu Helsingissä.

Musiikkiura 

Karjalainen oli myös mukana A-Tyyppi-yhtyeessä, joka teki kappaleen ”Ihanaa, Leijonat, ihanaa”. Hän on laulanut myös HIFK:n HIFK Rock Like A Beast -levyllä kappaleen ”Let’s Play Hockey”. Karjalainen toimi myös solistina ja tuottajana yhden albumin vuonna 2003 julkaisseessa Kansan Suosikit- yhtyeessä yhdessä Tero Kaikkosen ja Esa Anderssonin kanssa.

Vuonna 2018 Karjalainen julkaisi (taiteilijanimellä JK) uransa ensimmäisen sooloalbumin, joka sisältää muun muassa Aki Sirkesalon tekemiä, häneltä aikoinaan julkaisematta jääneitä kappaleita Karjalaisen tulkitsemina. Albumin ensimmäinen single, Sirkesalon säveltämä ja sanoittama "Tuhlattuja päiviä" julkaistiin elokuun lopulla 2017.
 
Karjalainen on kotoisin Jyväskylästä.

Lähteet 

Suomalaiset laulajat
Vuonna 1968 syntyneet
Elävät henkilöt
Leslie Caron

Leslie Caron (s. 1. heinäkuuta 1931 Boulogne-Billancourt, Ranska)  on Oscar-ehdokkaanakin ollut ranskalainen näyttelijä ja tanssija.

Ura
Caronin "keksi" Gene Kelly hänen tanssiessaan balettiryhmässä. Gene Kelly valitsi hänet naispääosaan jo klassikoksi muodostuneeseen elokuvaan Pariisin lumoissa (An American in Paris, 1951). Elokuva sai kuusi Oscaria.

Elokuva teki Lesliestä suositun tähden ja aloitti menestyksekkään elokuvauran. Hän näytteli mm. elokuvissa Lili (1953), Setä Pitkäsääri (Daddy Long Legs, 1955) vastanäyttelijänä Fred Astaire ja peräti 9 Oscaria voittaneessa elokuvassa Gigi (1958) jossa hänen vastanäyttelijöinään olivat Louis Jourdan, Eva Gabor ja Maurice Chevalier. Myöhemmällä urallaan hän on näytellyt mm. elokuvissa Pieni suklaapuoti (2000) vastanäyttelijöinä Juliette Binoche ja Johnny Depp ja Le divorce - Avioero ranskalaisittain (2003) vastanäyttelijöinä Kate Hudson ja Naomi Watts. Hän on ollut kahdesti Oscar-ehdokkana parhaaksi naisnäyttelijäksi, elokuvista Lili (1953) ja Salattu rakkaus (The L-Shaped Room, 1963).

Yksityiselämä
Leslie on ollut kolme kertaa naimisissa ja avioliitot ovat päättyneet eroon. Hänellä on kaksi lasta toisesta avioliitostaan.

Valikoitu filmografia
 Pariisin lumoissa (An American in Paris, 1951)
 Musta viitta (The Man with a Cloak, 1951)
 Kolme rakkautta (The Story of Three Loves, 1953)
 Lili (Lili, 1953)
 Lasikenkä (The Glass Slipper, 1955)
 Setä Pitkäsääri (Daddy Long Legs, 1955)
 Ikuisesti sinun (Gaby, 1956)
 Gigi (Gigi, 1958)
 Mies, joka ymmärsi naisia (The Man Who Understood Women, 1959)
 Austerlitz - keisarikruunun ihanuus ja kurjuus (Austerlitz, 1960)
 Vihaiset nuoret (The Subterraneans, 1960)
 Fanny (Fanny, 1961)
 Kapina keskiyöllä (Guns of Darkness, 1962)
 Salattu rakkaus (The L-Shaped Room, 1962)
 Vallattomat vietit (Les quatre vérités, 1962)
 Iso susi kutsuu (Father Goose, 1964)
 Viettelijä tilauksesta (A Very Special Favor, 1965)
 Lupaa mitä vain (Promise Her Anything, 1965)
 Palaako Pariisi? (Paris brûle-t-il?, 1966)
 Mies joka rakasti naisia (L'homme qui aimait les femmes, 1977)
 Valentino (Valentino, 1977)
 Vaaralliset siirrot (La diagonale du fou, 1984)
 Haasteiden vuori (Courage Mountain, 1990)
 Kuuluisuuden kirous (Funny Bones, 1995)
 Kumpi on se oikea? (Let It Be Me, 1995)
 Pieni suklaapuoti (Chocolat, 2000)
 Le Divorce - Avioero ranskalaisittain (Le Divorce, 2003)

Lähteet

Aiheesta muualla

 
 Leslie Caron NNDB:ssä 

Ranskalaiset näyttelijät
Golden Globe -palkinnon saajat
Hollywood Walk of Fame
Vuonna 1931 syntyneet
Elävät henkilöt
KS Elbasani

KS Elbasani on albanialainen jalkapalloseura, joka pelaa kotiottelunsa Ruzhdi Bizhuta-stadionilla Elbasanin kaupungissa. Vuonna 1923 perustettu seura onnistui kaudella 2005–06 lyömään tiranalaisjoukkueet ja voittamaan historiansa toisen Albanian-mestaruuden.

Historia
 1923: Aferdita Elbasan ja Perparimi Elbasan yhdistyvät. Syntyy seura nimeltä KF Urani Elbasan.
 1932: Seura vaihtaa nimensä muotoon KS Skampa Elbasan.
 1939: Seura vaihtaa nimensä muotoon KS Bashkimi.
 1949: Seura vaihtaa nimensä muotoon KS Elbasani.
 1950: Seura vaihtaa nimensä muotoon Puna Elbasan.
 1958: Seura vaihtaa nimensä muotoon KS Labinoti Elbasan.
 1984: Seura voittaa ensimmäistä kertaa Albanian mestaruussarjan, ja pääsee näin osallistumaan ensimmäistä kertaa Euroopan cupiin.
 1991: Seura palauttaa nimensä muotoon KS Elbasani.

Saavutukset
 Albanian-mestaruudet: 2 (1984, 2006)
 Albanian cup-mestaruudet: 2 (1975, 1992)
 Albanian supercup-mestaruudet: 1 (1992)

Aiheesta muualla
 Seuran viralliset sivut

Elbasani, KS
Vuonna 1923 perustetut urheiluseurat
Simo Brofeldt

Simo Antero Brofeldt (22. marraskuuta 1892 Kuopio – 15. lokakuuta 1942 Helsinki) oli suomalainen lääkäri, kirurgian professori, lääkintäeversti ja Mannerheim-ristin ritari. 

Brofeldt valmistui lääketieteen lisensiaatiksi vuonna 1920, mitä ennen hän toimi lääketieteen kandidaattina sotilaslääkärin tehtävissä sisällissodassa Savon ja Karjalan rintamilla, osallistuen mm. Mäntyharjun, Mouhun, Savitaipaleen ja Taipalsaaren taisteluihin. Lääketieteen ja kirurgian tohtoriksi hän väitteli vuonna 1924 tylpän väkivallan aiheuttamista vatsan elinten repeämistä. Hän toimi apulaislääkärinä ja apulaisopettajana Helsingin yleisen sairaalan I kirurgisessa osastossa ja poliklinikassa, kunnes hänet vuonna 1932 nimitettiin Suomen Punaisen Ristin sairaalan (nyk. Töölön sairaala) ylilääkäriksi, jossa tehtävässä hän toimi aina kuolemaansa asti. Brofeldt toimi vuodesta 1926 kirurgian dosenttina ja (vuodesta 1933 ylimääräisenä, 1939 varsinaisena) kirurgian professorina Helsingin yliopistossa, huolehtien kirurgian opetuksesta SPR:n sairaalan puitteissa.

Sota-aikana Brofeldt oli Suomen lääkärikunnan keskeisiä vaikuttajia. Ennen talvisotaa ja sen alkuvaiheessa hän toimi ensin väestönsuojelupäällikön esikunnan ylilääkärinä ja sittemmin, alkuvuodesta 1940 alkaen Päämajan neuvoa-antavana kirurgina, saaden ylennyksen lääkintäeverstiksi 17. tammikuuta 1940. Tässä ominaisuudessa hän suoritti molempien sotien aikana useita tarkastus- ja neuvontamatkoja sotatoimiyhtymien kenttä- ja sotasairaaloihin sekä julkaisi ohjeistoa käytännöllisen sotakirurgian alalta. Jatkosodan hyökkäysvaiheen aikana hän toimi myös IV Armeijakunnan evakuointisairaalaksi Tiuruniemeen perustetun 43. Sotasairaalan ja alkuvuodesta 1942 54. Sotasairaalan johtajalääkärinä sekä Päämajan alaisena sotainvalidihuollon tarkastajana. 7. lokakuuta 1941 Brofeldt nimitettiin Mannerheim-ristin ritariksi numero 19 VI Armeijakunnan komentajan kenraalimajuri Paavo Talvelan ja eversti Ruben Laguksen esityksestä. Brofeldt organisoi osasto Laguksen lääkintähuollon ja haavoittuneiden evakuoinnin lentoteitse Itä-Karjalassa mennen itse paikalle huolehtimaan haavoittuneiden leikkauksista. Hän oli ainoa Mannerheim-ristillä palkittu lääkäri. 

Brofeldt kuoli aplastiseen anemiaan 15. lokakuuta 1942 Helsingissä 54. Sotasairaalassa, jonka runkona oli rauhanaikainen Suomen Punaisen Ristin sairaala. Hänet on haudattu Hietaniemen hautausmaalle.

Simo Brofeldtin isä oli Kauppalehden päätoimittaja ja Liikemiesten Kauppaopiston ensimmäinen rehtori Kaarlo Brofeldt ja setä kirjailija Juhani Aho. Hänen veljensä oli metsänhoitaja Timo Brofeldt, jonka tytär oli metsänhoitaja ja partiojohtaja Kata Jouhki. Simo Brofeldtin tyttäristä Kirsti avioitui Yhdyspankin pääjohtajaksi edenneen Mika Tiivolan ja Riitta myöhemmän Helsingin yliopiston kanslerin ja arkkipiispan Mikko Juvan kanssa.

Lähteet
 
 
 Arno Forsius: Simo Brofeldt (1892–1942) – kirurgi, Mannerheim-ristin ritari
 S.A. Brofeldtin sotilaskantakortti, SArk / KA.

Viitteet 

Mannerheim-ristin ritarit
Suomalaiset everstit
Suomalaiset kirurgit
Suomen sisällissodan valkoiset
Vuonna 1892 syntyneet
Vuonna 1942 kuolleet
George McKenzie

George McKenzie (22. syyskuuta 1901 - 5. huhtikuuta 1941) oli brittiläinen nyrkkeilijä, joka kilpaili huipulla 1920-luvulla.

McKenzie voitti pronssia vuoden 1920 kesäolympialaisissa häviten semifinaalissa Edward Earl Hartmanille.

Lähteet

Aiheesta muualla 
boxrec.com

Brittiläiset nyrkkeilijät
Brittiläiset olympiamitalistit
Vuonna 1901 syntyneet
Vuonna 1941 kuolleet
Valeraldehydi

Valeraldehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä, jolla on voimakkaan pistävä haju. Sen kemiallinen kaava on C5H10O ja rakennekaava CH3(CH2)3CHO. Valeraldehydista käytetään myös nimityksiä n-pentanaali, pentanaali, amyylialdehydi, butyyliformaali ja valeryylialdehydi.

Valeraldehydin moolimassa on 86,1 g/mol, sulamispiste –91 °C, kiehumispiste 103 °C, suhteellinen tiheys 0,8095 g/cm3 (vesi = 1,0 g/cm3), liukoisuus veteen 20 °C lämpötilassa 1,4 g/100 ml, hajukynnys 0,028 ppm, leimahduspiste 12 °C o.c., itsesyttymislämpötila 222 °C ja CAS-numero 110-62-3.

Yhdistettä esiintyy kukkien tuoksuissa ja semiokemikaalina eliöiden viestinnässä.

Ympäristö- ja terveysvaikutukset 

Lyhytaikainen altistus aineelle ärsyttää silmiä, ihoa ja hengitysteitä.

Valmistus ja käyttö 
Valeraldehydiä valmistetaan hydroformylointireaktiolla buteenista. Sivutuotteena muodostuu 2-metyylibutanaalia ja tuotteiden suhde riippuu reaktio-olosuhteista. Valeraldehydiä käytetään muun muassa pentanolin ja pentaanihapon valmistuksessa.

Lähteet

Aiheesta muualla 

Kemian työsuojeluneuvottelukunta (KETSU): Valeraldehydi
PubChem: Valeraldehyde 
Human Metabolome Database (HMDB): Pentanal 
Food Component Database (FooDB): Pentanal 
Dr. Duke's Phytochemical and Ethnobotanical Databases: Pentanal 
Pherobase: Floral Compound - 5Ald 
Pherobase: Semiochemical - 5Ald 

Aldehydit
Kauko Kokkonen

Kauko Arvid Kokkonen (31. maaliskuuta 1916 Nurmijärvi – 7. lokakuuta 1992 Helsinki) oli suomalainen näyttelijä. Kokkonen esiintyi usein sivurooleissa, muun muassa Spede Pasasen elokuvissa kuten Millipilleri, Kahdeksas veljes, Leikkikalugangsteri ja Tup-akka-lakko.

Kokkosella oli pitkä ura, joka kesti yli 50 vuotta. Hän esiintyi sivurooleissa Komisario Palmu -elokuvissa, Kaasua, komisario Palmu! ja Tähdet kertovat, komisario Palmu. Kokkonen esiintyi myös elokuvissa Täällä Pohjantähden alla, Kankkulan kaivolla, Pieni luutatyttö, Pekka Puupää, Villin Pohjolan salattu laakso, Pekka ja Pätkä Suezilla, Pekka ja Pätkä mestarimaalareina, Radio tekee murron ja SF-paraati. 
Isokokoinen ja roteva Kokkonen nähtiin usein poliisin sivuroolissa.

Kokkonen muistetaan myös teatterinäyttelijänä. Hän esiintyi pitkään Radioteatterissa.

Kokkonen toimi myös laulajana ja hän levytti useita kappaleita kuten Anttilan keväthuumaus ja Onnenpyörä.

Lähteet 
 

Suomalaiset näyttelijät
Vuonna 1916 syntyneet
Vuonna 1992 kuolleet
Ernst & Young

Ernst & Young LLP (lyhenne EY) on maailmanlaajuinen tilintarkastuksen, vero- ja lakipalveluiden, yritysjärjestelyiden ja liikkeenjohdon konsultoinnin asiantuntija. EY:n keskeiset kilpailijat ovat Deloitte, KPMG ja PwC; näitä alan kansainvälisiä jättejä kutsutaan yhteisnimellä The Big Four. 2000-luvun alussa Ernst & Young kasvoi hankkimalla Enron-skandaaliin kaatuneen Arthur Andersenin liiketoiminnot ympäri maailmaa.

EY:llä on Suomessa 22 toimistoa. EY:n Helsingin toimisto sijaitsee Töölönlahdella osoitteessa Alvar Aallon katu 5. Suomen Ernst & Young kasvoi yhdistymällä 1990-luvun alkupuolella Tilintarkastajien Oy:n kanssa, joka oli muodostunut vuosien 1987–1988 mittaan kun tilintarkastajayhteisöt Ky Järvinen, Riistama & Sihto, Tilintarkastustoimisto Esa Hietala Ky, Tilintarkastustoimisto N. Nylund Ky ja Oy Forsström & Hallbäck Ab yhdistyivät.

Katso myös
 Deloitte
 KPMG
 PricewaterhouseCoopers (PwC)
 Luxemburg-vuodot

Lähteet

Aiheesta muualla

 EY:n verkkosivut

Tilintarkastusyhtiöt
KS Vllaznia Shkodër

KS Vllaznia Shkodër on albanialainen jalkapalloseura, joka pelaa ottelunsa Loro-Boriçi-stadionilla Shkodërin kaupungissa. Vuonna 1919 perustettu seura on yksi Albanian vanhimmista, ja se on maan pääkaupungin Tiranan suurseurojen jälkeen menestynein joukkue yhdeksällä Albanian mestaruudellaan.

Historia
 1919: Seura nimeltä KS Bashkimi Shkodër perustetaan.
 1929: Seura vaihtaa nimensä muotoon Bashkimi Shkodran.
 1935: Seura vaihtaa nimensä muotoon KS Vllaznia Shkodër.
 1945: Seura voittaa ensimmäisen Albanian mestaruutensa.
 1950: Seura vaihtaa nimensä muotoon KS Shkodër.
 1951: Seura vaihtaa nimensä muotoon Puna Shkodër.
 1958: Seura palauttaa nimensä muotoon KS Vllaznia Shkodër.

Saavutukset
 Albanian mestaruudet: 9 (1945, 1946, 1972, 1974, 1978, 1983, 1992, 1998, 2001)
 Albanian cup-mestaruudet: 5 (1965, 1972, 1979, 1981, 1987)
 Albanian supercup-mestaruudet: 2 (1998, 2001)

Aiheesta muualla
 Seuran viralliset sivut

Vllaznia Shkodër, KS
Vuonna 1919 perustetut urheiluseurat
ICA

ICA AB (Inköpscentralernas aktiebolag) on ruotsalainen vuonna 1917 perustettu kauppaketju. Se toimii pääosin Skandinaviassa ja on toiseksi suurin päivittäistavaraketju Pohjoismaissa. Ketjun myymälöitä on muun muassa Norjassa, Ruotsissa, Tanskassa, Virossa, Latviassa sekä Liettuassa.

Historiaa
Yrityksen perusti Hakon Swenson vuonna 1917. Tavoitteena oli saada useiden itsenäisten kauppiaiden yhteisostoilla aikaan parempia sopimusehtoja tavarantoimittajien kanssa.

ICA nousi osuustoiminnallisen Konsum-ketjun ohi Ruotsin suurimmaksi päivittäistavaraketjuksi 1960-luvun loppupuoliskolla perustamalla rohkeasti uusia liikkeitä. Vuonna 1972 yritys jaettiin kolmeen alueelliseen yksikköön, mutta tämä järjestely purettiin 1990 ja perustettiin emoyhtiö ICA Handlarnas. Samalla tukku- ja vähittäiskauppa eriytettiin omiksi yhtiöikseen, mutta yhdistettiin taas pari vuotta myöhemmin.

1980-luvun lopulla ICA laajeni päivittäistavaroista käyttötavaroihin ostamalla postimyyntiyritys Elloksen sekä naistenvaateketjut Lindexin ja Gulinsin, mutta kaikista näitä luovuttiin viitisen vuotta myöhemmin.

Vuonna 1993 ICA ja suomalainen Kesko kehittivät yhteistyötään ristiinomistuksella, jossa molempien omistukseen tuli muutama prosentti toisen yhtiön osakkeista. Jo sitä aiemmin heillä oli yhteisyrityksiä, kuten Vantaan kahvipaahtimo ja Göteborgissa sijainnut hedelmätuontiyhtiö Viking Fruit.

Vuonna 1998 ICA fuusioitui norjalaisen Hakon Gruppenin kanssa ICA AB:ksi, josta hollantilainen Ahold hankki osake-enemmistön 2004. ICA kokeili pari vuotta yhteistyötä Baltian maissa Suomen Keskon kanssa 2000-luvun puolenvälin tienoilla.

ICA:n kauppabrändit
 ICA Supermarket
 ICA Express (pieni myymälä Statoil-polttoainemyymälöiden yhteydessä)
 ICA Nära (lähikauppa)
 ICA STOP
 ICA Kvantum
 ICA Maxi (hypermarketti)
 ICA Metro

Buffé 
Buffé on ICA:n kanta-asiakaslehti. Se sisältää enimmäkseen ruokaohjeita. Lehden kanssa toimitetaan myös viimeisimmän kuukauden bonuslaskelma.

Lähteet

Aiheesta muualla

 ICA.se 
 ICA:n historia  tai konekäännetty 

Ruotsalaiset kauppaketjut
Halže

Halže () on kunta Tachovin piirikunnassa Plzeňin läänissä Tšekissä. Kunnassa asui vuoden 2020 arvion mukaan 940 asukasta. Halžen paikkakunta mainitaan ensi kerran kirjallisissa lähteissä vuonna 1479. Halžen kirkko rakennettiin vuosina 1799–1801. Vuonna 1946 pääosa kunnan saksankielisestä väestöstä karkotettiin toisen maailmansodan jälkitunnelmissa.

Lähteet

Aiheesta muualla 

Halžen kunnan kotisivut

Tšekin kunnat
Tachov

Tachov () on kaupunki Tšekissä Plzeňin läänissä Böömin alueella. Kaupungissa on 12 560 asukasta (2009) ja se sijaitsee Mže-joen varrella.

Tachov mainitaan ensimmäisen kerran vuonna 1115. Ottokar II Přemysl perusti alueelle linnan ja samalla muurin ympäröivän kaupungin linnan lähelle. Hussilaissotien aikana Tachov vaihtoi omistaa useasti ja kaupunki kärsi pahoin kolmikymmenvuotisessa sodassa.

Vuonna 1945 suurin osa saksalaisista asukkaista karkotettiin. Toisen maailmansodan jälkeen venäläisten miehitysaikana alue asutettiin vain osittain uudelleen. Tachov on nykyään Tšekin köyhimpiä alueita.

Lähteet

Aiheesta muualla 
 Tachov  

Tšekin kaupungit